|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****JEDINSTVENI UPRAVNI ODJEL** |

KLASA: 024-01/25-01/58

URBROJ: 2170-30-25-4

Omišalj, 6. lipnja 2025.

**POJAŠNJENJE**

**1. izmjena natječajne dokumentacije**

Općina Omišalj (u daljnjem tekstu: Naručitelj), kao javni naručitelj u postupku jednostavne nabave za predmet nabave „Sanacija prirodnog travnjaka nogometnog igrališta - ŠRC Pušća“, evidencijski broj nabave 100/25, dana 6. lipnja 2025. objavila je na svojim mrežnim stranicama ([www.omisalj.hr](http://www.omisalj.hr)) natječajnu dokumentaciju za spomenuti predmet nabave.

Naknadnim uvidom u natječajnu dokumentaciju, Naručitelj je uočio pogrešku u objavljenom Prilogu 2. - Troškovniku, u smislu da je u istome propustio definirati dodatnu stavku za obračun poreza na dodanu vrijednost (u daljnjem tekstu: PDV) po stopi od 5% za stavke Troškovnika pod rednim brojevima 1., 2., 3. i 5., za koje se PDV obračunava po stopi od 5% sukladno članku 38. stavku 2. Zakona o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 114/23, 35/24, 152/24 i 52/25).

Uzimajući navedeno u obzir, **Naručitelj donosi 1. izmjene natječajne dokumentacije kojima se u Prilog 2. - Troškovnik uvrštava dodatni redak „PDV (5%)“ te se korigiraju formule za obračun PDV-a po osnovicama od 5% i 25%.**

Slijedom svega navedenog, Naručitelj na svojim mrežnim stranicama objavljuje natječajnu dokumentaciju nakon 1. izmjena.

Uzimajući u obzir da su predmetne izmjene provedene s danom objave natječajne dokumentacije, **rok za dostavu ponuda ostaje isti.**

Ovo Pojašnjenje stavlja se na raspolaganje svim zainteresiranim gospodarskim subjektima javnom objavom na mrežnim stranicama Naručitelja, te čini sastavni dio natječajne dokumentacije.

**STRUČNO POVJERENSTVO ZA JEDNOSTAVNU NABAVU**